cyanic-selkie/wikianc huggingface dataset:
Abu Dhabi
Økonomi og transport
De ledende havnene er Abu Dhabi (Port Zayed) og Ruwais. Det er ingen jernbane i landet.
Demografi og byer
De 1 850 230 innbyggerne i Abu Dhabi er av svært variert etnisk og nasjonal herkomst. I likhet med naboemiratet Dubai, har også Abu Dhabi lykkes i å tiltrekke en mengde utenlandske arbeidere, eksperter og etablerere, som utgjør majoriteten av befolkningen.
De største byene i Abu Dhabi er:
Av disse er bare Abu Dhabi og Al Ain virkelige storbyer, og disse to byene vokser svært raskt.
Anna Cora Mowatt
Forfatter
Den første boken hennes ble utgitt i 1836. Hun skrev flere artikler som ble publisert i magasiner som Grahams Magazine, Godey's Lady's Book og andre tidsskrifter. I 1845, ble hennes mest kjente verk, Fashion, publisert. Den fikk strålende kritikker og ble satt opp ved Park Theatre i New York, 24. mars 1845. 15. februar 1851, døde hennes mann, James Mowatt.
Etter en kort pause fortsatte hun sin karriere som skuespiller.
I desember 1853 ble boken Autobiography of an Actress (Selvbiografi over en skuespillerinne) utgitt. Anna Cora Mowatts siste opptreden på en offentlige scene var 3. juni 1854.
I 1865 flyttet hun til England, der hun skrev The Clergyman's Wife, and Other Sketches i 1867.
Verka Serduchka
Andrij Mykhajlovytsj Danylko (ukrainsk: Андрій Михайлович Данилко, født 2. oktober 1973 i Poltava i Ukraina), bedre kjent i rollen som Verka Serduchka (på ukrainsk: Вєрка Сердючка, norsk transkripsjon: Vjerka Serdjutsjka), en prangende middelaldrende kvinne, er en ukrainsk komiker og underholdningsartist. Artisten kom på andreplass i Eurovision Song Contest 2007 i Helsingfors med sangen «Dancing Lasha Tumbai».
Karriere
På slutten av 1990-tallet og begynnelsen av 2000-tallet ledet han talkshowet SV-Show («SV» er en forkortelse for russiske: Спальный Вагон, «Spalnyj Vagon», som betyr «sovevogn») på russisk TV.
Eurovision Song Contest
Andrij Danylko ble, som Verka Serduchka, valgt til å representere Ukraina i den internasjonale finalen av Eurovision Song Contest 2007 i Helsingfors, Finland med sangen «Dancing Lasha Tumbai» som til slutt endte på andreplass.
Ukraina var forhånskvalifisert til finalen på grunn av topp ti-plasseringen til deltakeren fra året før, Tina Karol. Teksten til sangen «Dancing Lasha Tumbai» blir fremført på de fire språkene tysk, engelsk, ukrainsk og russisk.
Valget av Danylko som representant for landet ble ikke bare godt mottatt i Ukraina, og en av de nasjonale radiostasjonene organiserte i februar en protestaksjon for å vise deres misnøye med valget. Også medlemmer av det ukrainske parlamentet kritiserte Danylkos deltakelse, og beskrev den som «grotesk og vulgær».
«Dancing Lasha Tumbai» nådde plass 28 på den offisielle britiske singellisten 20. mai 2007, og ble med det første ikke-britiske ikke-vinnende Eurovision-deltaker som entret listen siden 1974. På grunn av dette hadde Danylko en kort opptreden over telefon i programmet The Graham Norton Show på BBC.
«Kvinde foran et spejl»
«Kvinde foran et spejl» er et oljemaleri fra 1841 av den danske gullaldermaleren C.W. Eckersberg. Maleriet er stilt ut på Den Hirschsprungske Samling i København.
«Kvinde foran et spejl» viser en kvinne som står med ryggen til og som er opptatt av sitt toalett, en intim hverdagsscene. Bildets intime atmosfære understrekes av de dempede farvene og av den effektfulle måten Eckersberg på samme tid avslører og tildekker kvinnens intimitet ved hjelp av rammen rundt speilet og klesstykket som er svøpt rundt hoftene hennes.
Som på flere av Eckersbergs andre malerier var det modellen Florentine som sto modell. I henne fant han en naturlig konkretisering av den idealiserte kvinnekroppen, en idealisert naturlighet som på mange måter peker tilbake til de antikke greske idealene.
Kvinnens form i bildet og klesstykket som er dandert rundt hoftene har også en slående likhet med Venus fra Milo.
Lincoln Ellsworth
Lincoln Ellsworth (født 12. mai 1880 i Chicago, død 26. mai 1951) var en amerikansk oppdager.
Han var sønn av James Ellsworth og Eva Frances Butler, født i Chicago, Illinois.
Lincoln Ellsworths far, James, var en velstående kullgruveeier som donerte 100 000 dollar for å finansiere Roald Amundsens ekspedisjon til Nordpolen i 1925 med flybåtene «N 24» og «N 25».
Sammen med Amundsen er Ellsworth og mannskapet ombord i luftskipet «Norge» blitt kreditert for å ha vært de første til å oppdage Nordpolen fra luften under en flyvning fra Ny-Ålesund på Spitsbergen til Alaska i mai 1926.
I Stavanger er han hedret med Ellsworths gate i Bekkefaret.
Jógvan Justinusson
Jógvan Justinusson var fra 1629 til 1654 lagmann på Færøyene.
Justinusson kom fra Hattarvík på Fugloy. Før han ble lagmann hadde han også en tid sittet som medlem av det færøyske lagtinget.
Skilmannahreppur
Skilmannahreppur er en tidligere kommune (sveitarfélag) i regionen Vesturland på Island, med 216 innbyggere ved utgangen av 2005.
Haisommer
Haisommer (originaltittel: Jaws) er en amerikansk thriller og eventyr-grøsser fra 1975 regissert av Steven Spielberg. Filmen handler om en fryktinngytende hvithai som terroriserer en idyllisk amerikansk ferieøy. Stedets politisjef vil stenge stranda, men lokalpolitikerne nekter i frykt for at stedet skal tape store inntekter fra sommergjestene. Hovedrollen spilles av Roy Scheider, Robert Shaw, Richard Dreyfuss, mens sentrale biroller spilles av Lorraine Gary og Murray Hamilton. Manus er basert på Peter Benchleys roman Jaws fra 1974.
Den har fått tre oppfølgere; Haisommer 2 (1978), Haisommer 3 (1983) og Haisommer – hevnen (1987).
Handling
Handlingen begynner mens en gjeng ungdommer holder en strandfest på øya Amity. En av jentene forlater festen for å ta et nattbad. Men den nattlige badeturen tar en brå slutt da en stor hvithai trekker henne under. Dagen etter blir levningene etter henne funnet på stranda. Brody, Stedets sheriff, tror jenta er offer for et hai-angrep, og tilkaller derfor en som er ekspert på hai. Etter en sjokkerende oppdagelse forsøker de begge å få strendene stengt, men de lokale politikerne, med borgermesteren i spissen, er livredde for å miste sommerturistene og nekter. Men når flere nye angrep inntreffer, med sjokkerte badegjester som vitne, er det ikke lenger tvil. Med den lokale borgermesterens velsignelse setter Sheriff Brody sammen et jaktlag bestående av seg selv, haieksperten Hooper og den tøffe fiskeren Quint. I Quints båt legger de ut på havet for å finne og tilintetgjøre utysket. De klarer omsider å lokalisere haien, men den viser seg å være langt større og smartere enn de hadde trodd - og snart blir det uklart hvem som jager hvem. Jakten blir svært dramatisk.
Om filmen
Haisommer er en av filmhistoriens største suksesser. Den spilte inn 470 millioner dollar på verdensbasis, hvorav 260 millioner i USA alene. Den er (per 2019) den syvende mest innbringende filmen på kino i USA gjennom tidene. Haisommer er filmen som fremfor noen annen fremmet og populariserte det amerikanske begrepet blockbuster, og endret også måten som Hollywood brukte å markedsføre film på. Den vakte også oppsikt ved at den spilte inn såpass mange penger om sommeren. Et tidspunkt som tidligere hadde vært ansett som den dårligste tiden å lansere filmer på.
Filmen ble meget godt mottatt av anmelderne og har fått på mye som 98 % på Rotten Tomatoes. Den amerikanske kritikeren Roger Ebert gav den toppscore og plasserte den senere på sin liste over «Great movie». Leonard Maltin gav den også toppscore og beskrev den som fremragende.
Den fikk også meget god mottakelse av de norske filmkritikerne. Arbeiderbladets anmelder kalte den praktfull. Den fikk terningkast fem av VG, Dagbladet og Aftenposten.
Priser
Filmen vant en rekke priser, blant annet tre Oscar-statuetter (lyd, klipp og musikk), én Golden Globe (musikk) og en Grammy (musikk).
I 2001 besluttet amerikanske National Film Preservation Board at filmen var betydningsfull nok til å lagres i National Film Registry.
Det amerikanske filminstituttet har kåret haien i filmen til filmhistoriens 18. beste skurkeskikkelse. Replikken «You're gonna need a bigger boat.» («Du trenger en større båt!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.
Likeheter med Ibsens En folkefiende
Enkelte har påpekt flere likhetstrekk mellom Haisommer og Henrik Ibsens kjente stykke En folkefiende. Det hevdes at begge kan ses i et etisk perspektiv. I Ibsens drama er drikke- og badevannet i badebyen livsfarlig forurenset, i Spielbergs film er strendene hjemsøkt av hai. I begge tilfeller forsøker de lokale myndighetene å fortie sannheten for å redde inntektene fra badesesongen.
I rollene
(utvalg)
Rautasjaure
Rautasjaure (nordsamisk: Rávttasjávri) er en innsjø sør for Torneträsk i Kiruna kommune, Sverige. Innsjøens overflate har en høyde på 560 meter over havet, og den ligger i en dyp dal, ogitt av fjell som strekker seg ca 1000 meter over innsjøens overflate. Rautasjaure har sitt utløp lengst mot øst, via Rautasälven, som der danner et utløp som gir svake strømmer i deler av innsjøen. Rávttasjávri betyr «fjellrøyesjøen», noe som peker til innsjøens rike forekomster av røye.
Jámikasuolu, som betyr «de dødes øy», er en øy i Rautasjaure hvor samer tidligere begravet sine døde.
Stener Heyerdahls park
Stener Heyerdahls park er et parkanlegg i Festningsgata i Kvadraturen i Kristiansand. Parkens navn er til minne om legen Stener Severin Heyerdahl (1811 – 1883). Parken ligger på det tidligere hospitalets tidligere kirkegård. Før anleggelsen av parken, ble gravene flyttet. I parken er det et lekeanlegg for barn.
Parkens historie
I 1896 gav en utflyttet kristiansander, gartner av yrke, uttrykk for forargelse over at byens politikere ikke gjorde noe med den åpne plassen der det tidligere hadde vært kirkegård. «paa et kort besøg i min fødeby, ser jeg at Hospitalets kirkegaard fremdeles henligger stemoderlig behandlet», skrev han i et brev til formannskapet. Dette utløste en rekke forslag for hva som måtte gjøres fra både innbyggerne i byen og folk utenbys. Men lite skjedde fra kommunens side.
I desember 1898 tok flere av Kristiansands innbyggere til orde for å anlegge et parkanlegg i byen. «Parken skal være til glæde for hele den øvre Bydels Beboere, samtidig som det vil være til fryd for vor By», skrev de i et brev til formannskapet, og lanserte samtidig det som tidligere hadde vært sykehusets kirkegård som et egnet sted for anleggelse av parken.
I mai 1900 vedtok formannskapet å anlegge et parkanlegg. Lokaliseringen ble Hospitalets kirkegård. Da året 1900 gikk mot slutten var den åpne plassen blitt et parkanlegg med plen, trær og benker.
Liberty City (Grand Theft Auto)
Liberty City er en karikatur av New York City i New York i USA i Grand Theft Auto.
Øyene representerer bydelene i New York i GTA IV.
Det er ingen øy eller bydel som representerer Staten Island.
Nygård (Bergen)
Nygård er et strøk i Bergen som har grenser fra Lille Lungegårdsvanns vestside gjennom Bergen kunstmuseum (Stenersens samling), gjennom Nygård skole, sørøst for St. Paul kirke gjennom kvartalet mellom Christies gate og Professor Keysers gate, gjennom Museumsbygningens søndre fløy til Joachim Frieles gate. Dette var bygrense før byutvidelsen i 1877. Derfra grenser strøket sørøstover gjennom Olaf Ryes vei til Wolffsgate og videre i sørøstlig retning til slutten av kvartalsbebyggelsen. Her har grensen en 90 graders vinkel sørvestover til Thormøhlens gate, langs denne frem til Høyteknologi-bygget, i linje bak det og ut i bukten ved Florida sykehus. Så langs Fjøsangerveien langs den gamle strandlinjen til strømmen i Lille Lungegårdsvann.
Nygård ble innlemmet i Bergen i 1877. Strøkets buekorps heter Nygaards Bataljon.
George Henry Thomas
George Henry Thomas (født 31. juli 1816, død 28. mars 1870) var en karriereoffiser i United States Army og general under den amerikanske borgerkrigen.
Thomas studerte ved United States Military Academy i West Point, og senere tjenestegjorde han under den meksikansk-amerikanske krigen. Han ble overført til Florida i 1849 og ble der til ut 1850. I 1851 vendte Thomas tilbake til West Point som instruktør i kavaleri og artilleri. Ved West Point etablerte han et nært faglig og personlig forhold til en annen offiser fra Virginia, oberstløytnant Robert E. Lee. Thomas ble forfremmet til kaptein den 24. desember 1853 og han var en av få offiserer med felt-erfaring både i artilleri, infanteri og kavaleri. Ingen av hans slektninger skal ha vært i begravelsen. Han ble gravlagt i Oakwood Cemetery, i New York. Hans gravstein bestod av en hvit sarkofag av marmor med en skallet ørn på toppen. I 1999 ble en statue av ham, lagd av billedhugger Rudy Ayoroa, avduket i Kentucky.
Ísak Guttormsson
Ísak Guttormsson var fra 1583 til 1588 lagmann på Færøyene.
Guttormsson bodde på Suðuroy på Færøyene, hvor han hadde land i Nes og Vágur. Guttormsson var sønn av Guttormur Andrasson, tidligere lagmann på Færøyene. Lite er ellers kjent om Ísak Guttormsson fra historien.
Asha Haji Elmi
Asha Haji Elmi (født 1962) er en fredsaktivist i Somalia, som ble tildelt Right Livelihood Award i 2008, med tre andre aktivister fra India, USA og Tyskland. I september 2009 var Elmi en av fem mottakere av Clinton Global Citizen Award.
Elmi har en grad i økonomi fra Somalia National University og fra USA International University har hun en Master of Business Administration. Da kvinnene ble ekskludert fra fredsprosessen i Somalia, som involverte de fem tradisjonelle klanene i landet, dannet Elmi en sjette bevegelse for å få ta del i fredsprosessen. Elmi er grunnlegger for Save Somali Women and Children (SSWC), som ble opprettet i 1992 under borgerkrigen i landet. Asha har blitt internasjonalt anerkjent for sin aktivisme mot kjønnslemlestelse av kvinner i Somalia og andre områder av Afrika. Hun besøker ofte universitetet og høyskoler for å holde taler om de politiske forholdene i Somalia og om kjønnslemlestelse og effektene dette har på kvinner.
Heinkel He 177
Heinkel He 177 «Greif» var et tysk langdistansebombefly fra andre verdenskrig. Det var det eneste tunge bombeflyet som ble anvendt i større omfang av Luftwaffe under andre verdenskrig. Flyet var beryktet for sine mange barnesykdommer. Blant annet hadde motorene en katastrofal tendens til å ta fyr, spesielt på de første variantene av flymaskinen. Som en følge av dette ga Luftwaffe-personellet flyet kallenavnet Luftwaffenfeuerzeug («Luftwaffes lighter». Da disse problemene senere ble rettet var modellen vellykket, men den kunne ikke benyttes i større antall på grunn av Tysklands forverrede situasjon i krigen.
Den første flyvningen med prototypen måtte avbrytes da motortemperaturen steg raskt og forstyrrende vibrasjoner i konstruksjonen ble oppdaget. Etter at den andre prototypen havarerte valgte man å designe halepartiet på nytt. Den femte prototypen var den første til å bære våpen. Dette flyet ble ødelagt på grunn av motorbrann. Etter denne ulykken ble det laget ytterligere tre prototyper. I 1942 kom den første produksjonsvarianten fra fabrikken. Arado produserte 130 fly i fire undervarianter (He 177A-1/R1 – He 177A-1/R4).
I det første halvåret av 1944 deltok fly som var stasjonert i Tyskland og Frankrike i Operasjon Steinbock, et bombeangrep rettet mot britiske mål. På grunn av mangel på drivstoff og den store produksjonen av jagerfly ble så å si alle He 177 tatt ut av aktiv tjeneste i 1944. Et av disse flyene ble sendt til Letov i Praha hvor det ble modifisert til å kunne bære den tyske atombomben (som aldri ble ferdig).
Joakim Frederik av Brandenburg
Joakim Frederik av Brandenburg (født 27. januar 1546, død 18. juli 1608) var en tysk kurfyrste.
Sediment
Sedimenter er ansamlinger av små partikler som har blitt transportert av vann eller et annet flytende medium, og som på et tidspunkt har blitt liggende på den lokale faste jordoverflaten etter at det aktuelle bærende mediumet har mistet evnen til å bære partiklene videre. Denne prosessen hvor partiklene legger seg til ro, betegnes vanligvis som sedimentasjon eller avsetning. Sedimenter som avsettes på havbunnen kalles marine avsetninger, og landavsetninger er terrestriske.
Elver
I en væske, for eksempel vann som renner, er det en gitt mengde partikler som kan transporteres. Sedimentpartiklenes fallhastighet blir bestemt av Stokes lov:
w er sedimentpartiklenes fallhastighet, ρ er tetthetene til partiklene (p og f er partikkel- og væske-tetthet), g er gravitasjonsakselerasjonen og μ er den dynamiske viskositeten til væsken. Hvis oppadgående strømhastighet er større enn sedimentpartiklenes fallhastighet, vil sedimentene bli transportert nedover elven istedenfor å legge seg som et lag på bunnen.
Kontinuerlig funksjon
En kontinuerlig funksjon f er intuitivt sett en funksjon som har den egenskapen at små endringer i x medfører små endringer i funksjonsverdien f(x). Overfører vi denne intuisjonen til geometrien ser vi at funksjonsgrafen til en kontinuerlig funksjon kan skisseres uten å løfte pennen. For en presis matematisk definisjon av kontinuitet, se under. En funksjon som ikke er kontinuerlig kalles diskontinuerlig.
Skjæringssetningen og ekstremalverdisetningen følger av resultater for kontinuerlige reelle funksjoner.
Kontinuitet for reelle funksjoner av en reell variabel
Se på funksjoner f hvor definisjonsmengden og verdimengden er delmengder av de reelle tall. Ofte er slike funksjoner gitt ved formeluttrykk. Vi har følgende tre ekvivalente definisjoner:
Epsilon-delta definisjon
La a være et punkt i definisjonsmengden til f. Vi sier at f er kontinuerlig i a dersom det for hver \epsilon>0 finnes en \delta>0 slik at Funksjonen f kalles kontinuerlig dersom f er kontinuerlig i alle punkt i definisjonsmengden.
Ved sekvensielle grenseverdier
La a være et punkt i definisjonsmengden til f. Vi sier at f er kontinuerlig i a dersom for hver følge av punkt i definisjonsmengden med, så eksisterer grenseverdien  og er lik f(a). Funksjonen f kalles kontinuerlig dersom f er kontinuerlig i alle punkt i definisjonsmengden.
Eksempler
Følgende funksjoner er kontinuerlige:
Funksjonen er ikke kontinuerlig i 0.
Funksjonen er ikke kontinuerlig i noe punkt.
Å avgjøre kontinuitet
Dersom en reell funksjon f er gitt ved en formel, så er det upraktisk å bruke definisjonen til å avgjøre om f er kontinuerlig. I stedet bruker man teoremet som sier at dersom funksjonen f er bygget opp av kontinuerlige funksjoner ved operasjonene addisjon, subtraksjon, multiplikasjon, divisjon og sammensetning, så er også f kontinuerlig i hele sin definisjonsmengde.
Eksempler:
Viktige resultater
Skjæringssetningen: Anta at er en kontinuerlig funksjon hvor f(a) og f(b) har motsatte fortegn. Da finnes et tall c mellom a og b slik at f(c)=0.
Spartakusforbundet
Spartakusforbundet (tysk: Spartakusbund) var en sosialistisk organisasjon i Tyskland under første verdenskrig. Den er mest kjent for spartakistopprøret i Berlin i 1919.
Kontinuerlig funksjon
Viktige resultater
Ekstremalverdisetningen: La være en kontinuerlig funksjon definert på et lukket, begrenset intervall. Da eksisterer både maksimumspunkt og minimumspunkt for f.
Spartakusforbundet
Historie
Organisasjonen oppstod som Gruppe Internationale i 1915, utløst av borgfredspolitikken. Gruppen omfattet bl.a. Rosa Luxemburg, Karl Liebknecht og Clara Zetkin. I artikler kalt «Spartakusbrevene» ble krigen og den sosialdemokratiske partiledelsens tilslutning til krigføringen kritisert. Derfor ble Gruppe Internationale kjent som Spartakusgruppen og kalte seg senere Spartakusforbundet.
Flere av de ledende medlemmene i organisasjonen ble etter hvert arrestert i perioder, og organisasjonens virksomhet forhindret av myndighetene.
Kontinuerlig funksjon
Kontinuitet for komplekse funksjoner av en kompleks variabel
Kontinuitet for en kompleks funksjon f av en kompleks variabel z defineres på samme måte som kontinuitet for reelle funksjoner av en reell variabel.
Spartakusforbundet
Historie
Da Unabhängige Sozialdemokratische Partei Deutschlands (USPD) ble dannet i 1917, sluttet spartakistene seg til. Men deres program var betydelig mer radikalt enn USPDs.
Kontinuerlig funksjon
Kontinuitet for funksjoner av flere variable
Kontinuitet for en funksjon f av flere variable defineres på samme måte som kontinuitet for reelle funksjoner av en reell variabel.
Følgende eksempel viser at man må være litt forsiktig når man ser på kontinuitet til funksjoner av flere variable: La Selv om  og  begge er kontinuerlige i 0, så er ikke  kontinuerlig i (0,0).
Epsilon-delta definisjon
La X og Y være metriske rom med metrikker d og \rho henholdsvis. En funksjon er kontinuerlig i punktet a\in X dersom det for alle \epsilon>0 finnes en \delta>0 slik at En funksjon er kontinuerlig dersom funksjonen er kontinuerlig i alle punkt a i X.
Ved grenseverdier
La være en funksjon mellom metriske rom og la a være et punkt i X. Vi sier at f er kontinuerlig i a dersom a er et isolert punkt i X eller grenseverdien  eksisterer og er lik f(a). Funksjonen f kalles kontinuerlig dersom f er kontinuerlig i alle punkt i X.
Ved sekvensielle grenseverdier
La være en funksjon mellom metriske rom og la a være et punkt i definisjonsmengden til f. Vi sier at f er kontinuerlig i a dersom for hver følge  av punkt i X med, så eksisterer grenseverdien  og er lik f(a). Funksjonen f kalles kontinuerlig dersom f er kontinuerlig i alle punkt i X.
Definisjon
En funksjon mellom topologiske rom er kontinuerlig dersom f^{-1}(U) er en åpen mengde i X for hver åpen mengde U i Y.
En kan også gi en ekvivalent definisjon ved bruk av omegnsstrukturer. En slik definisjon viser at kontinuitet er en lokal egenskap.
Merk at sammensetningnen av to kontinuerlige funksjoner er kontinuerlig.
Viktige resultater
Følgende to resultater generaliserer skjæringssetningen og ekstremalverdisetningen:
Spartakusforbundet
Historie
Etter at den tyske novemberrevolusjonen i 1918 hadde brutt ut, gikk Spartakusforbundet inn for en «rådsrepublikk» bygget på arbeiderråd og soldatråd. Dette lignet tilsynelatende på bolsjevikenes program i Russland, men den ideologiske lederen i Spartakusforbundet, Rosa Luxemburg, stod i virkeligheten for en annen og mer demokratisk sosialisme enn Vladimir Lenin gjorde. Bl.a. slo hun i Hva vil Spartakusforbundet? fast at de bare ville overta regjeringsmakten om det var den klare og utvetydige viljen til flertallet av befolkningen.
Den 30. desember 1918 ble Det tyske kommunistpartiet (KPD) dannet, selv om Rosa Luxemburg hadde frarådet det. I januar 1919 kom det til oppstand i Berlin, med kommunister i spissen. Rosa Luxemburg var uenig i oppstanden, men ble likevel arrestert og henrettet. Det samme ble de to andre fremste lederne i KPD, Karl Liebknecht og Leo Jogiches. Men i flere år fremover var arven etter Spartakusforbundet og Rosa Luxemburg en viktig faktor på den ytterliggående tyske venstresiden, delvis innenfor KPD før dette partiet ble helt dominert av stalinister, og delvis utenfor.
Amphidecta
Amphidecta er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler. Slekten skiller seg fra de aller fleste andre Euptychiina ved å ha smale og flikete vinger. Oversiden er ensfarget brun bortsett fra noen små, hvite eller oransje flekker i forvingens ytre del. Undersiden er gråspraglete med noen oransje ringer på bakvingen.
Utbredelse
Slekten er utbredt fra Costa Rica i nord til det sørlige Brasil i sør.
Systematisk inndeling
Slekten har tradisjonelt vært plassert i gruppen Pronophilina, men er nylig flyttet til Euptychiina. Det er uklart hvordan den er beslektet med de andre slektene i denne gruppen.
Robert Conquest
George Robert Ackworth Conquest (født 15. juli 1917 i Malvern i Worcestershire, død 3. august 2015 i Stanford i California) var en britisk historiker og forfatter, som er særlig kjent for boken Den store terroren (The Great Terror: Stalin's Purge of the Thirties), om Stalins utrenskninger. Boken utvidet perspektivet på disse forfølgelsene, mens det før hadde vært vanlig å hovedsakelig fokusere på «Moskvaprosessene» mot Stalins fiender i kommunistpartiet. Conquest skrev at Moskvaprosessene utgjorde en svært liten del av Stalins forfølgelser, og anslo antallet ofre for Stalins regime til 20 millioner. Han kritiserte også vestlige intellektuelle for «blindhet» overfor Sovjetunionen, og mente at stalinismen er en logisk konsekvens av marxismen-leninismen.
Conquest har i tillegg til sitt akademiske virke også spilt en sentral rolle i den litterære bevegelsen The Movement, og utgitt skjønnlitterære bøker.
Han flyttet til California i 1981, da han ble ansatt ved Hoover Institution, der han nå er seniorforsker.
Conquest ble innvalgt i British Academy i 1994, tildelt Order of St Michael and St George i 1996 og mottok Presidential Medal of Freedom i 2005. Han har også mottatt en rekke andre utmerkelser, og er en regelmessig bidragsyter til New York Review of Books, Times Literary Supplement og andre tidsskrifter.
Bakgrunn
Conquests far var amerikansk forretningsmann, moren var norsk. Conquests far tjenestegjorde i en ambulanseenhet i den franske hær under første verdenskrig, og mottok i 1916 utmerkelsen Croix de Guerre.
Conquest studerte ved Winchester College og fikk stipend for Magdalen College i Oxford. Han fikk sin B.A. og M.A. i Modern Greats (politisk vitenskap, filosofi og økonomi). Sin Doctor of Letters tok han i historee.
1936 tilbragte han ved universitetet i Grenoble og foretok en reise gjennom Bulgaria. I 1937 dro han tilbake til Oxford og gikk der inn i det britiske kommunistparti, som også dengang telte Denis Healey og Philip Toynbee blant sine medlemmer. Samtidig gikk han også regelmessig i den konservative Carlton Club. Han trådte snart ut av kommunispartiet igjen og begynte å avvise hele kommunismen. Også i 1937 offentliggjorde han noen dikt i en antologi.
Karriere
I 1939 begynte han i den britiske armé som etterretningsoffiser. Han giftet seg i 1940 i Joan Watkins, og de fikk to sønner. I Jahr 1942 ble han tilordnet School of Slavonic Studies, ettersom han hadde brukket foten under trening. Der studerte han bulgarsk på fire måneder. I 1944 ble han kommandert til forbindelsesoffiser til de bulgarske enheter som kjempet under sovjetisk kommando. Etter krigsslutt ble han dimittert fra militæret, og ble da presseoffiser ved den britiske ambassade i Sofia. I 1948 trakk han seg tilbake til London, skilte seg fra sin første hustru og giftet seg med Tatiana Mihailova, som han var blitt kjent med i Bulgaria.
Conquest tok atter etterretningsarbeid i det britiske utenriksministeriums Information Research Department (IRD). Der skulle han trenge tilbake den kommunistiske innflytelse i Storbritannia og forfattet antikommunistiske propagandaskrifter og desinformasjon. Han var fremgangsrik i sitt virke, og var i en tid også medlem i den britiske delegasjon til FNs sikkerhetsråd. I 1956 skrev Conquest etter IRDs med Common Sense about Russia sin første bok om Sovjetunionen. En tredel av opplaget ble kjøpt av Praeger Press, et forlag som samarbeidet tett med Central Intelligence Agency (CIA).
Samme år skilte han seg fra sin annen hustru, som led av schizofreni, skilsmissen ble endelig i 1962. I 1956 forlot Conquest IRD og ble fri forfatter og historiker. Han skrev to diktbind og en science fiction-roman og utgav fra 1962 til 1966, sammen med Kingsley Amis, fembindsserien Spectrum med SF-antologier. Han regnet seg selv tilhørig den skribentforening som kalte seg The Movement og gikk inn gor klssiske former og avviste modernistisk diktning ablehnte.
Fra 1962 til 1963 arbeidet han seks måneder som redaktør ved nyhetsmagasinet The Spectator. Nå utgav han også sine tidlige verker om Sovjetunionen; Power and Politics in the USSR og Soviet Deportation of Nationalities. Deretter skrev han med om nasjonalitetsspørsmålet, rettssystemet og landbruket i Sovjetunionen.
I 1964 ektet han sin tredje hustru Caroleen Macfarlane, som var amerikaner. I 1968 utkom under Pragervåren hans første hovedverk: The Great Terror. I 1977 oversatte Conquest det lange diktet Прусские ночи («[øst]Prøyssiske netter»'' av Aleksander Solsjenitsyn.
I 1978 skilte han seg fra sin tredje hustru og giftet seg 1979 med lektoren Elizabeth Neece Wingate. I 1981 flyttet de begge til California, der Conquest fikk en stilling ved Hoover Institution, en konservativ think tank. I 1986 utkom han annet hovedverk The Harvest of Sorrow: Soviet Collectivisation and the Terror-Famine, som omhandlet holodomor, hungersnøden i Ukraina mellom 1929 og 1931. Samme år utgav han What to Do When the Russians Come: A Survivor’s Guide, der han spinner på tanken om en sovjetisk okkupasjon av USA.
Mediacircus
Mediacircus (nå ITV Studios Nordic) var en gruppe norske medieproduksjonsselskaper som besto av Mediacircus TV, Mediacircus E og Mediacircus Drama. Selskapene ble etablert i 2006 og 2007. De produserte blant annet TV-serier, spill og webløsninger og drev med dramautvikling. Selskapet hadde kontorer i Oslo, mens hovedkontoret lå i Fortunen 7 i Bergen. Daglig leder for selskapet var Eldar Nakken.
Robert Conquest
Karriere
Han var også rådgiver for Center for Strategic and International Studies, en annen tenketank som beskjeftiget seg med utenrikspolitikk, og var styremedlem i Institute for European Defence and Strategic Studies. Senere skrev han regelmessig i The New York Review of Books og i The Times Literary Supplement.
Mediacircus
Foruten utvikling og produksjon av innhold for det norske markedet har gruppen også eksportert formater og ferdige produksjoner til det internasjonale markedet.
Jessnes
Jessnes i Ringsaker kommune er et område med jernbanestasjon ved Furnes mellom Hamar og Brumunddal. Jessnes ligger i skrånende terreng ned mot Furnesfjorden, som er en arm av Mjøsa. Området er preget av gårdsdrift i bakkene og en blanding av fritidsbebyggelse og boliger i ei stripe langs stranda. Dovrebanen går parallelt med Jessnesstranda og det er krysningsspor ved Jessnes stasjon.
Mediacircus
Mediacircus TV ble eid av Eldar Nakken og Jon Sverre Høiden, Mediacircus Drama og Mediacircus E av Eldar Nakken.
Jessnes
Fiskerhytta med sommerkafé og Galleri Vikerødegården tar imot gjester og publikum på Jessnes og er turmål for mange på sykkel- eller fottur. Furuberget danner et markant skille mellom Jessnes og Hamar tettsted. Kun jernbanen og en sti passerer rundt berget som stuper i Mjøsa. Stien som følger stranda fra Hamar til Jessnes er del av nasjonal sykkelrute 7, Eurovelo 3 og Mjøstråkk, som går rundt hele hele Mjøsa. Etter Jessnes stasjon stiger den opp bakkene og følger Kongsvegen mot Brumunddal.
Sveitarfélagið Álftanes
Sveitarfélagið Álftanes er en kommune (sveitarfélag) i regionen Höfuðborgarsvæðið på Island, med 2 278 innbyggere ved utgangen av 2006.
Jessnes
Kalkverket i Furuberget er siste industribedriften på Jessnes, men i området rundt stasjonen ligger rester av både mølle og potetmelfabrikk.
Mediacircus
I 2012 ble selskapet kjøpt av britiske ITV og skiftet navn til ITV Studios Nordic.
Bukspyttkjertel
Hormoner (endokrin funksjon)
Bukspyttkjertelen inneholder de langerhanske øyer som produserer de blodsukkerregulerende hormonene insulin og glukagon. Disse slippes ut i blodet.
Utskilling til tarmen (eksokrin funksjon)
Det meste av kjertelen består imidlertid av celler som lager fordøyelsesvæsken bukspytt, som slippes ut i tolvfingertarmen like nedenfor magesekken. Denne væsken inneholder enzymer som hovedsakelig bryter ned proteiner, karbohydrater og fett, og er i tillegg basisk for å nøytralisere det sure mageinnholdet idet det forlater magesekken.
Svein Rennemo
Svein Rennemo (født 24. juli 1947) er styreleder for Equinor. Han ble valgt til styreleder i daværende StatoilHydro 30. januar 2008. Før dette var han konsernsjef i Petroleum Geo-Services ASA. Rennemo er utdannet sosialøkonom fra Universitetet i Oslo. Han har hatt flere stillinger i Norges Bank. Han har også jobbet i OECD-sekretariatet, Finansdepartementet og Borealis, hvor han har vært konsernsjef. Rennemo er også nestleder i styret i Norske Skog. Han har tidligere vært styreleder i Statnett og Pharmaq.
Belinda (sigar)
Belinda er et cubansk sigarmerke, etablert i 1907. Tobakken produseres av Vuelta Arriba, noe som opprinnelig fant sted på La Coronafabrikken.
Torgeir Dahle
Torgeir Dahle (født 17. april 1984 i Trolla i Trondheim), ofte kalt Daille, er en norsk fotballspiller som spiller spiss for Byåsen. Han har tidligere spilt for Byåsen. Dahle signerte for Bodø/Glimt 23. august 2011. Dahle skåret 11 seriemål og hadde 9 målgivende passninger for Byåsen i 2011.
Glåmrik
Glåmrik var en humoristisk tegneserie som ble tegnet og skrevet av Bjørn Morisse og trykket i Dagbladet i to perioder, 1972–1975 og 1979.
Serien hadde delvis et vikingmiljø, men ikke tilsvarende den amerikanske tegneserien Hårek. Stripene er fulle av moderne elementer og fungerer best der den lekte med mediet og vrenger på klisjeene. Humoren kunne «til tider være påtrengende blødmeaktig», som det kortlivede norske tidsskriftet om tegnerserier Seriefokus karakteriserte den.
Serien var derfor både elsket og hatet av leserne på 1970-tallet. Karakteristisk var seriens metaelementer hvor den kommenterer seg selv som serie. I en stripe kommer tegnerens Morisses stemme inn fra oven i boble. «Hvem er du?» spør Glåmrik. «Jeg er han som har skapt deg», er svaret. «Julenissen?» spør Glåmrik seg selv.
Som Seriefokus påpeker, var det ikke personskildring eller narrativer som var det sentrale i serien, men allikevel er det en del figurer som peker seg ut. Seriens hovedperson er Glåmrik, og mange striper består simpelthen av at han serverer en bitende eller tåpelig kommentar. En annen smart kar er navnløs, men kjennes på sitt bastskjørt. Navnløs er også den kvinnelige gjennomgangsfiguren, en eldre, illsint gribenille med hvit hårtopp. Pysulf er dum (når han får beskjed om å drite og dra, ser vi ham først på potten og deretter med kofferten). Andre navn som går igjen er Georg, med varianter som Georf, Georph og Geort, og Herr Purf.
Det er imidlertid også et stort innslag av striper der teksten står for seg selv på hvit bakgrunn, og ingen figurer opptrer.
Serien fikk en meget brå slutt i Dagbladet i 1979 da den spøkte med noe som man ikke spøker med, nemlig jøder i nazistiske konsentrasjonsleirer. Serien foreslo å døpe om TV-serien "Holocaust" til "Judes on Toast"; dagen etter beklaget avisen at stripen var blitt trykket, og også Morisse rykket ut med en beklagelse noen dager senere.
Et forsøk på å gjenopplive serien i Dagsavisen tidlig på 1990-tallet med nytegnede søndagsstriper og repriser på dagsstriper fra 70-tallet ser ut til å ha blitt oppgitt etter meget kort tid.
Det kom tre samlevolumer i bokform på 70-tallet. Noen striper ble også trykket som illustrasjoner til Jan Erik Volds entusiastiske artikkel om serien i Vinduets tegneserienummer i 1974.
Susanne Riesch
Susanne Riesch (født 8. desember 1987 i Garmisch-Partenkirchen) er en tysk tidligere alpinist. Hun er yngre søster av den tidligere alpinisten Maria Höfl-Riesch. Bobkjøreren Wolfgang Zimmerer er hennes onkel.
Hun debuterte i verdenscupen i alpint 5. februar 2006, og hennes beste verdenscup-plasseringer er to 3. plasser i slalåm fra sesongen 2009/10, fra henholdsvis Åre og Zagreb.
Riesch deltok for Tyskland under Vinter-OL 2010, men fullførte ikke i slalåm som var den eneste øvelsen hun deltok i. Hun la opp i 2015.
Brumunddal
Brumunddal, populært kalt «Dala», er den største byen og kommunesenteret i Ringsaker kommune i Innlandet. Byen har innbyggere per 1. januar og ligger ved utløpet av elva Brumunda ved Mjøsas østre bredd, 15 kilometer nord for Hamar. Brumunddal fikk sammen med Moelv bystatus fra 1. januar 2010. Brumunddal er Innlandet fylkes sjette største by.
Brumunddal Fotball kommer herfra og spiller sine kamper på Sveum idrettspark. Brumunddal er servicesentrum for store deler av Ringsaker, med særlig vekt på tjenesteyting overfor landbrukssektoren.
Brumunddal jernbanestasjon ligger på 134 moh.
Navnet
Navnet kommer av elvenavnet Brumunda, laget med avledning til brim, 'brenning, bølgebryting'; det kan bety 'elven som bruser, skvulper'.
Historie
Det var lenge en god del industri i Brumunddal. Gardsnavnene Nerkvern, Buttekvern, Øverkvern og Gåskvern vitner om lange tradisjoner for kverndrift på Furnessida av Brumunda, og mjøl herfra ble solgt til kopperverkene på Folldal og Røros på 1600- og 1700-tallet. På 1700-tallet ble det anlagt ei rekke sagbruk her, og i tillegg var det blant annet vadmelsstampe. Området hadde pottemakeri fra 1820-årene, veveri på Gåskvern fra 1859, og brenneri på Nerkvern fra 1861. På Nerkvern kom for øvrig Nederkværns bryggeri i 1852. Dette eksisterte fram til 1905, da Hamar bryggeri og Lillehammer bryggeri gikk sammen om å kjøpe opp bryggeriet, for så å legge de det ned etterpå.
I årene 1886-1889 ble veien mellom Hamar og Brumunddal bygd ferdig. Det var imidlertid først etter åpningen i 1894 at Brumunddal vokste frem som tettsted etter at Ringsakerbanen (i dag Dovrebanen) åpnet fra Hamar til Tretten i 1894. I den påfølgende tiden vokste det fram mye næringsvirksomhet her, blant annet ble Huseby meieri stiftet i 1898. Brumunddal har askillig industri med tilknytning til jord- og skogbruk, særlig trevare- og møbel- og næringsmiddelindustri, dessuten konfeksjons- og maskinindustri, særlig produksjon av landbruksmaskiner og -utstyr. To eksempel på dette er Globus Maskinfabrikk, som ble etablert i 1911, og trelastbedriften Berger Langmoen A/S, som ble Brumunddals største industribedrift og er en av Norges største trelastprodusenter.
Etter hvert vokste bebyggelsen på begge sider av elva, og byen ble et naturlig midtpunkt for store deler av tre kommuner: Ringsaker, Furnes og Nes. Brumunddal som sentrum var således en viktig grunn til at Ringsaker ble samlet til storkommune i 1964.
«Slaget om Brumunddal»
Brumunddal på 1980- og -1990-tallet var det mye arbeidsledighet, spesielt blant ungdomsmiljø. Mellom 1700-2000 arbeidsplasser hadde forsvunnet løpe av få år. Det var mye frustrasjon blant innbyggere i Brumunddal. Mye av dette kan skyldes Bankkrisen i Norge 1987–1992 arbeidsledighet, sky høyrente og finanskrise var med på å skape ingen fremtidsoptimiste.
Det hadde i lang tid vært en fremvoksende innvandringsmotstand i Brumunddal. Butikken 8-8, som var eid av en pakistansk innvandrer, ble angrepet med en sprengladning 9. februar 1988. Senere brant butikken ned etter at det ble kastet inn en brannbombe 30. april 1988. Politiinspektøren ved Hamar politikammer uttalte at «Det er ikke snakk om organisert rasisme. Jeg vil heller kalle det pøbelstreker». Ute på Mjøsisen ble det reist et kors som deretter ble satt i brann. Kommunen satte opp planker foran vinduer i hus hvor det bodde innvandrere, for å hindre steinkasting og tilgrising. En vietnamesisk familie som hadde bodd i Brumunddal siden 1979, fikk hyppig huset sitt vandalisert. Natt til 27. mars 1991 ble familiefaren banket opp utenfor hjemmet sitt.
20. april 1991 publiserte Aftenposten en artikkel av Vetle Lid Larssen. Artikkelen hadde overskriften «Brumunddal – stedet Gud glemte?» og fortalte om de rasistiske hendelsene i byen årene i forveien. Artikkelen sendte sjokkbølger gjennom lokalsamfunnet. Det ble arrangert folkemøter, og aksjonsgruppa «Brumunddal på nye veier» ble etablert. Ringsaker kommune betalte 140 000 kroner for en helsides annonse i Aftenposten, hvor de kalte artikkelen «En verbal svingskalle,», og fortsatte etter en faksimile av Larssens artikkel, «Men vi trengte den.»
31. august 1991 holdt den kjente innvandringsmotstanderen Arne Myrdal og tilhengerne hans fra Folkebevegelsen Mot Innvandring (FMI) et møte på torvet i Brumunddal. Møtet endte med et gateslag der flere hundre blitzere og antirasister blant annet fra SOS Rasisme ble kjeppjaget av Boot Boys, FMI-tilhengere og nøytrale brumunddøler. E6 og Brumunddal stasjon ble sperret av i cirka en halv time, og politi med skjold og hjelmer måtte holde den rasende mobben borte slik at de vel 100 blitzerne kunne plukkes opp av tre busser. En mobb var utstyr med stokker, jernstenger, kjetting, flasker med bensin og batterisyre.
Tusen personer møtte til folkemøte i Brumunddal 14 dager etter Brumunddalsslaget. «Brumunddal på nye veier» fikk sterk politisk og økonomisk støtte fra myndighetene. Da Myrdal kom tilbake for å holde et nytt møte 20. september, møtte 4 000 mennesker opp og snudde ham ryggen.
Fra 1992 til 1994 var Aksjonsplan Brumunddal retningsgivende for arbeid mot mobbing, diskriminering og rasisme i skolene i Brumunddal kommune. Brumunddal klarte med prosjektet «Brumunddal på nye veier» gjennom hardt arbeid å kvitte seg med rasiststempelet og i stedet bli et godt forbilde for andre tettsteder med samme problemer.
Næringsliv
Den dominerende næringene i Brumunddal er landbruk, foredling og turisme. Vannfallene i Brumunda dannet grunnlaget for Brumunddals framvekst som industristed, med møller, stamper, brenneri, sagbruk med mer. I løpet av 1900-tallet vokste Brumunddal fram som Hedmarkens største industristed, med produksjon i mange bransjer – næringsmiddelindustri (Tine og Stabburet), konfeksjonsindustri (Ajak Fabrikker), trevareindustri (Berger Langmoen A/S), plastindustri (Stela) og mekanisk industri (Hymas og Globus). Et stort antall bedrifter og arbeidsplasser ble nedlagt på 1980- og 1990-tallet.
I dag er TINEs produksjonsanlegg den største industribedriften i Brumunddal. Brumunddal er hjembyen til Ruth Romskaug som jobbet på Stabburet i Brumunddal. Er kvinnen bak et av Norges mest populære frossenpizzamerker, Grandiosa.
HOFF SA, Avd Brumunddal som driver med potetforedling har produksjonslokaler i Brumunddal. Helmer Huseby var en gründer som først startet meieri i 1898. Han fikk bygget sidespor til Brumunddal stasjon, og sendte melk til Oslo. Han tok også initiativet til å bygge Brumunddal Potetmel- og Sagofabrikk. Den sto ferdig i 1907. ble innlemmet i Norske Potetindustrier i 1994, og er pr. 2023 ett av fire eksisterende fabrikkanlegg i potetprodusentsamvitket HOFF.
Moelven Langmoen er Moelven Woods største distribusjonssenter av trebaserte bygg- og interiørprodukter. Det er lokalisert i Brumunddal siden 1922, da under Berger Langmoen A/S som sagbruk. Fabrikken ble senere utbygd med blant annet høvleri, kassefabrikk, impregneringsanlegg, fiberplatefabrikk (1942), parkettfabrikk (1963) og anlegg for takstolproduksjon (1965). I 1966 ble bedriften omdannet til aksjeselskap, og fra 1985 var den heleid av Norske Skogindustrier. Produksjonen foregikk også i Stor-Elvdal (Østerdalsbruket) og Åsnes (Otto Langmoen AS). Sagbruksvirksomheten ble nedlagt i 1998, og det ble satset på videreforedling til interiørprodukter. I 1999 ble parkettfabrikken solgt til svenske Kährs (igjen eid av sveitsiske Nybron). Samtidig åpnet Norske Skog og Statoil en fabrikk for produksjon av trepellets med råstoff fra parkettproduksjonen (Norsk Trepellets AS), heleid av Statoil fra 2003. Den gjenværende virksomheten til Langmoen ble i 2000 overtatt av Moelven Industrier (Moelven Langmoen AS).
Handel
Brumunddal sentrum har et mangfold av sentrumsbutikker og servicekontor i ulike bransjer. Brumunddal sentrum har to kjøpesentre: Parkgården Kjøpesenter og Mølla storsenter sentralt plassert i hver sin ende av Brumunddal sentrum.
Mattilsynet har en avdeling i Mjøstårnet.
Jernbane
Brumunddal stasjon ligger ved Brumunddal sentrum og ble åpnet i 1894 da jernbaneforbindelsen mellom Hamar – Tretten ble fullført. I dag stopper nattogene og intercitytogene på stasjonen. Fra Brumunddal stasjon til Oslo S er det 139,90 km.
Det er planer om utbyggingen av dobbeltspor mellom Brumunddal og Lillehammer. Planarbeidet startet i mars 2020 og målet er et vedtatt planforslag i 2023. Planprogrammet, som er vedtatt av Ringsaker kommune, anbefaler Bane NOR å utrede en korridor over Rudshøgda. Kommunen og Bane NOR samarbeider om å få til en god plan- og medvirkningsprosess gjennom hele planarbeidet.
Veinett
I årene 1886-1889 ble veien mellom Hamar og Brumunddal bygd ferdig. Europaveg 6 ble bygget utenom Brumunddal sentrum fra Økelsrud til toppen av Bergshøgda med ferdigstillelse i 1982 som motortrafikkvei, og fjernet da gjennomgangstrafikken fra det trafikkerte sentrum. I 1962 ble det lagt fram planer om firefelts motorvei E6 fram til Lillehammer innen 1980, men den tidsplanen holdt ikke den gangen. Men i juni 2020 ble det ferdigstilt ny E6 med firefelts motorvei fra Kolomoen og fram til Moelv.
Kirker
Brumunddal ligger under Brumunddal/Veldre sokn, og Brumunddal kirke ble innviet i 1965.
Kultur
I Brumunddal spilles hvert år operaforestillinger ved Ringsakeroperaen.
Mjøsparken
Våren 2019 sto Mjøstårnet, verdens høyeste trebygg, ferdig i Mjøskanten. Her finnes Mjøsbadet, et offentlig svømmebasseng, og Mjøsparken, et frilufts- og rekreasjonsområde på 82 600 kvadratmeter ligger ved siden av dette. Mjøsparken har brygge for DS «Skibladner», båthavn, skateanlegg, basketbane, petanque-bane, lekepark med mini-zipline, badestrand med badebinge, sansehage, grillplasser, toalettbygg, ladestasjon for el-sykler og benker.
Utdanning
Ringsaker videregående skole er den eneste videregående skolen i Brumunddal per 2022. Stedets ungdomsskole heter Brumunddal ungdomsskole. Brumunddal har tre barneskoler; Fagerlund skole, Hempa skole og Mørkved skole.
Idrett i Brumunddal
Brumunddal har flere idrettslag innenfor ulike idrettsgrener:
Kjente personer
Fra Brumunddal kommer blant andre følgende personer:
Geologi
Brumunddal ligger helt i nordenden av Oslofeltet. I silurtiden, det vil si for ca. 443 – 416 mill år siden, ble det avsatt mange forskjellige sedimenter i Oslofeltet: sandstein, dypvannskifer, grunnmarine sandsteiner, kalkstein og kontinentale røde sandsteiner øverst. Sanden kom fra Jotundekket som var i ferd med å utvikle seg i nordvest.
I Brumunddal ble den røde Brumunddalssandsteinen avsatt. Ringerike lå i strandsonen, mens Bærum og Osloområdet lå under vann. Her ble det avsatt myke skifre, og her er det mulig å finne fossiler av armfotinger.
Lunner stasjon
Stasjonen ble gjort utbetjent i 1985, og fikk ny status som holdeplass med lastespor i 1987. Alle persontog på Gjøvikbanen i begge retninger stopper for øvrig på Lunner i dag. Stasjonen ligger 280,9 moh og 61,13 km fra Oslo S. Fylkesvei 17 i Innlandet starter også ved Lunner stasjon.
Innen utgangen av 2023 vil Lunner stasjon være den siste stasjonen på Gjøvikbanen innenfor Ruters takstsone for Oslo og Akershus i takstsone 2Ø.